alexandrainst/scandi-wiki huggingface dataset:
Gåsvær i Tromsø

Gåsvær er ei øy nord for Kvaløya i Tromsø kommune i Troms og Finnmark. Øya er låg og det høgaste punktet er berre 21 moh. På Gåsvær finst tre hus, eit naust, eit kapell og ein kyrkjegard. Det er ingen fastbuande på øya i dag. 

På Gåsvær ligg Gåsvær kapell frå 1941. Det vart bygd av Gåsvær kyrkjeforeining, som vart stifta i 1931. Kyrkjeforeininga arrangerer Gåsværhelga med gudsteneste i kapellet kvart år rundt 20. juli.

Referansar

Bakgrunnsstoff 
 Tromsø kommune: Gåsvær kirkeforening fikk kulturvernprisen 
 Bootsausflug nach Gåsvær  (tysk)

Øyar i Tromsø
Forøya i Kvæfjord

Forøya er ei øy som ligg i Gullesfjorden i Kvæfjord kommune i Troms og Finnmark. Det høgaste punktet på øya er 133 moh. Øya har tidlegare hatt noko busetnad, men er i dag utan fastbuande. Delar av øya er ikkje heilt gjengrodd, så ein kan tydleg sjå kor tidlegare beiteområde og jorde har vore plassert i landskapet.

Øyar i Kvæfjord
Loppa

Loppa (nordsamisk Láhppi) er ei øy i Loppa kommune, vest i Finnmark-området i Troms og Finnmark fylke, på 70. breiddegrad nord. Øya ligg i vest i kommunen, ved Lopphavet, vest for øya Silda. Loppa har eit areal på 12 km², og det høgaste punktet på øya er Rektind på 289 moh.

Øya Loppa var tidlegare senter i kommunen og eit viktig fiskevær. Sør på øya ligg Loppa kyrkje frå 1953. I dag er det berre nokre få fastbuande att på øya.

På øya finst eit sjøfuglreservat som vart oppretta i 1983.

Geografi i Loppa
Øyar i Troms og Finnmark
Årøya i Alta

Årøya (nordsamisk Ladnesuolu, kvensk Linna) er ei øy i Alta kommune, vest i Finnmark-området i Troms og Finnmark fylke, på 70. breiddegrad nord. Øya ligg Altafjorden, nordvest for Leirbotn. Årøya har eit areal på 5 km², og det høgaste punktet på øya er Ørnsaksa på 133 moh.

Det er ferjesamband mellom Kongshus på Årøya og Mikkelsby på fastlandet.

Den første kyrkja i Alta vart bygd på Årøya i 1694. Kyrkja vart flytta til Talvik i 1705.

Kong Kristian IV av Danmark-Noreg anla det vesle festningsanlegget Altenhus på Årøya i 1610-11, til forsvar mot svenskane.

Fotnotar

Bakgrunnsstoff 
Altaposten: Helt "Bagdad" på Årøya

Geografi i Alta
Øyar i Troms og Finnmark
Håja i Hammerfest

Håja (nordsamisk Jievju) er ei øy i Hammerfest kommune i Troms og Finnmark. Øya ligg i Sørøysundet, mellom Kvaløya, Seiland og Sørøya. Det høgaste punktet på Håja er 296 moh. På øya ligg ein måsekoloni.

Håja har gjeve namn til fleire bedrifter og institusjonar i Hammerfest, som Håja barnehage, Håja asylmottak (nedlagd) og Håja Hotel.

Øyar i Hammerfest
Lille Kamøya

Lille Kamøya er ei berglendt øy i Hammerfest kommune i Troms og Finnmark. Øya ligg nord for Store Kamøya og Sørøya, og har eit areal på om lag 0,6 km². Det høgaste punktet på øya er Litlestauren på 222 moh. Øya er ikkje busett.

Lille Kamøya har den største toppskarvkolonien i Noreg. Øya og sjøområdet like rundt øya er verna som Lille Kamøya naturreservat.

Bakgrunnsstoff 
 Miljøstatus: Lille Kamøya naturreservat 

Fuglefjell
Øyar i Hammerfest
Kamøya

Kamøya er ei øy i Hammerfest kommune i Troms og Finnmark. Ho ligg nord for Sørøya og like sør for Lille Kamøya, som har eit stort fuglefjell. 

Mellom Kamøya og Sørøya ligg Kamøysundet og frå her går Saksfjorden og Finnfjord innover på Sørøya

Øyar i Hammerfest
Havøya

Havøya (samisk: Ávvá) ligg i Måsøy kommune i Troms og Finnmark. Øya har eit areal på 7,2 km² og ligg nøyaktig på 71 grader nord. Kommunesenteret Havøysund ligg her og har om lag 1150 innbyggjarar. Det høgaste punktet på Havøya er Havøygavlen på 285 moh.

Havøysund har hurtigruteanløp og er eit fiskevær, og har ein av av dei aller nordlegaste bensinstasjonane i verda. Øya er knytt til fastlandet med Havøysundbrua.

Bakgrunnsstoff 
 Måsøy museum

Øyar i Måsøy
Ingøya

Ingøy (nordsamisk Fávle-Iččát) er ei øy i Måsøy kommune i Troms og Finnmark. Øya ligg nord for Rolvsøy. Ingøy har eit areal på 18,1 km², og det høgaste punktet på øya er Mafjordfjellet på 332 moh. Øya har 27 innbyggjarar.

Nord for Ingøy ligg Fruholmen fyr, som er den nordlegaste fyrstasjonen i verda. På Ingøy står den 362 meter høge radiomasta Ingøy kringkastar, som sender NRK sine radiosendingar til havområda nord for Finnmark. Radiomasta vart sett opp i 2000, og er det høgaste byggverket i Skandinavia.

Ingøy har hurtigbåtsamband til Havøysund, Rolvsøy og Hammerfest.

Bakgrunnsstoff 
 Ingøy Grendeutvalg
 nordishavet.com - Nettside for Ingøy 
 Måsøy kommune: Ingøy
 Finnmark Dagblad: Ingøy i Samisk utviklingsfond
 museumsnett.no - Fiskevær på Ingøy 
 museumsnett.no - Sankt Elms ild på Ingøy 
 Page descrbing LW station on Ingøy

Øyar i Måsøy
Måsøya

Måsøya (samisk: Muosáidsuolu) er øya som Måsøy kommune i Troms og Finnmark er kalla opp etter. Ho ligg aust for Havøysund og vest for Magerøya. Måsøya har eit areal på 13,9 km², og det høgaste punktet på øya er Hollendaren på 290 moh. Måsøya hadde 54 innbyggjarar i 2001.

På Måsøya ligg fiskeværet Måsøy. Øya var i tidlegare tider kommunesenter. Salmediktar Magnus Brostrup Landstad var fødd på Måsøya. Ei villreinstamme på rundt 40 dyr held til på øya.

Det er hurtigbåtsamband frå Måsøya til Havøysund.

Bakgrunnsstoff 
 Måsøy kommune: Måsøya
 Herresalongen: Et glimt av midnattssol

Øyar i Måsøy
Reinøya i Måsøy

Reinøya  (samisk Reainnát) er ei øy i Måsøy kommune i Troms og Finnmark. Ho ligg søraust for Rolvsøya, på sørsida av innløpet til Snefjorden. Den mindre øya Reinøykalven ligg like nordom Reinøya. 

Det høgaste punktet på øya er Geitfjellet på 144 meter over havet.

Øyar i Måsøy
Lille Tamsøya

Lille Tamsøy (samisk: Ávačuohttu) er ei lita øy i Nordkapp kommune i Troms og Finnmark. Øya ligg aust for Repvåg i Porsangerfjorden, nord for Store Tamsøy. Lille Tamsøy har eit areal på 1,3 km², og det høgaste punktet på øya er Seituva på 32 moh.

Øyar i Troms og Finnmark
Geografi i Nordkapp
Reinøya i Porsanger

Reinøya (finsk Vassa, nordsamisk Vasis) er ei øy i Porsanger kommune i Finnmark-området i Troms og Finnmark fylke. Øya ligg sørvest for Børselv i Porsangerfjorden. Reinøya har eit areal på 12,8 km², og det høgaste punktet på øya er 112 moh.

Reinøya er verna som naturreservat. Øya har ein av Nord-Europa sine største dolomittførekomstar.

Bakgrunnsstoff 
 Miljøstatus: Reinøya naturreservat 

Geografi i Porsanger
Øyar i Troms og Finnmark
Store Tamsøya

Store Tamsøy (nordsamisk Dávdnesálla) er ei øy i Porsanger kommune i Finnmark-området i Troms og Finnmark fylke. Øya ligg søraust for Repvåg i Porsangerfjorden. Store Tamsøy har eit areal på 14,1 km², og det høgaste punktet på øya er 64 moh. Nord for Store Tamsøy ligg Lille Tamsøya.

Store Tamsøy er eigd av Olaf og Fredrik Bull. Øya er freda på grunn av fuglelivet og molteførekomsten på øya.

Bakgrunnsstoff 
 Aftenposten: Den gylne øya

Geografi i Porsanger
Øyar i Troms og Finnmark
Store Altsula

Store Altsula (samisk Álpesuolo) er ei øy i Nordkapp kommune i Troms og Finnmark. Ho ligg på søraustsida av Magerøya i Porsangerfjorden og ved innløpet til Sarnesfjorden. Honningsvåg ligg like nordom øya. 

Det høgaste punktet på Store Altsula er 176 meter over havet.

Geografi i Nordkapp
Øyar i Troms og Finnmark
Hornøya

Hornøya er den austlegaste øya i Noreg (70° 22' N, 31° 10' Ø) og ligg ein drøy kilometer utanfor Vardø i Barentshavet. På det høgaste punktet på øya (60 moh) ligg Vardø fyr.
Etter at fyret var tautomatisert i 1991 er ikkje øya busett lenger, om ein ser bort frå nokre biologar frå Universitetet i Tromsø som forskar på øya sommarstid og bur i fyrvaktarhuset.

Øya består av sandstein og skifer og er om lag 900 gonger 650 m.
Ho har bratte stup på vestsida, medan austsida skrånar ned mot havet.
Avsluttinga vert danna på denne sida av ei halvøy, Store Avløysinga.
Lille Avløysinga er ein holme som ligg rett sør for Hornøya.
På vestsida, mellom Hornøya og naboøya Reinøya, ligg Prestholmen.

Hornøya har ein av dei største sjøfuglkoloniane i Noreg. I dei bratte fjellsidene hekkar totalt meir enn 40 000 par av alke, lomvi, krykkje, lunde, polarlomvi, storskarv, teist og toppskarv.
Elles på øya (og Reinøya) hekkar store mengder gråmåse samt svartbak.
Andre fuglearter er brushane, linerle og eitt par ramnar.
Spesielt polarlomvien trekker til seg fugleentusiastar langvegsfrå. Øya er freda som naturreservat, og det er forbod mot å ta seg inn til fuglefjellet.

På ulike stader på Hornøya finn ein restar etter tyske bygg frå den andre verdskrigen.

Geografi i Vardø
Øyar i Troms og Finnmark
Reinøya i Vardø

Reinøya  er øy like vest for Vardø i Finnmark. Ho ligg like vest for den austlegaste øya i Noreg, Hornøya. Det høgaste punktet på øya er 61 meter over havet.

Geografi i Vardø
Øyar i Troms og Finnmark
Reinøykalven

Reinøykalven (samisk: Uhca Reaidná) er ei folketom øy i Måsøy kommune i Troms og Finnmark. Øya ligg i Rolvsøysundet, like nord for Reinøya. Reinøykalven har eit areal på ca 0,7 km², og det høgaste punktet på øya er 94 moh.

Reinøykalven er eit fuglefjell, og er verna som naturreservat. På øya hekkar storskarv, toppskarv, ærfugl, gråmåse, svartbak og teist.

Bakgrunnsstoff 
 Miljøstatus: Reinøykalven naturreservat 

Øyar i Måsøy
Fuglefjell
Gjesværstappan

Gjesværstappan (òg berre kalla Stappan) er ei øygruppe i Nordkapp kommune i Troms og Finnmark. Øyane ligg nord for fiskeværet Gjesvær på Magerøya. Nordfrå er dei tre største øyane Storstappen (høgaste punkt 283 moh) med halvøya Stauren, Kjerkestappen (høgaste punkt 166 moh) og Bukkstappen (høgaste punkt 92 moh). Til saman har dei tre øyane eit areal på om lag 1,6 km². Øyane er fuglefjell, og dei er verna som naturreservat.

Gjesværstappan har den største sjøfuglkolonien i Noreg. Mellom anna har øyane ein stor koloni av lundefugl og den nordlegaste havsulekolonien i Noreg. Òg alke, krykkje, skarv, lomvi, havhest og havsvale hekkar i Gjesværstappan.

Bakgrunnsstoff 
 Miljøstatus: Gjesværstappan naturreservat 
 Finnmark Dagblad: I havsulas rike

Øyar i Troms og Finnmark
Geografi i Nordkapp
Fuglefjell
Meløya

Meløya er namnet på fleire øyar i Noreg: 

 Meløya i Meløy kommune i Nordland
 Meløya i Øksnes kommune i Nordland
Ognøy

Ognøy eller berre Ogn er ei øy i Bokn kommune i Rogaland. Ho ligg mellom Austre Bokn og fastlandet, like ved Kårstø. 

Europaveg 39 mellom Bergen og Stavanger går over øya.

Øyar i Rogaland
Geografi i Bokn
Gomalandet

Gomalandet er ein bydel i Kristiansund kommune, og eit av dei fire landa som utgjer sentrum i byen. Goma er ikkje ei eiga øy, men knytt til Kirkelandet ved eit smalt eid inst i Vågen. Det er brusamband frå Gomalandet til øyane Skorpa og Nordlandet (Nordsundbrua).

Gomalandet barneskule er skulen i bydelen.

Geografi i Kristiansund
Øyar i Møre og Romsdal
Malmøya

Malmøya er ei drygt 600 dekar stor øy som ligg i Bunnefjorden (aust  i Oslofjorden), om lag 8 km sør for Oslo sentrum og rett vest av Ulvøya i Oslo kommune.

Malmøya dyrefredingsområde 
Malmøya dyrefredingsområde (VV00000727) utgjer eit 573 da stort område på øya og vart freda 2. november 1979. Tanken var i første rekke å verne fuglelivet på øya, som har stor verdi som raste-, beite- og hekkeområde for sjøfuglar.

I tillegg til dyrefredingsområdet på Malmøya er det av geologiske årsaker freda sju naturminner i det same området. Alle vart freda samstundes med dyrefredningsområdet. Dette er: 

 Malmøykalven naturminne (104 da)
 Hertugskjær naturminne (1 da)
 Kaninøya naturminne (4 da)
 Søndre Malmøya naturminne (147 da)
 Malmøya Brygge naturminne (4 da)
 Nordre Malmøya naturminne (30 da)
 Malmøyskjær naturminne (1 da)

Geologi
Malmøya og dei andre øyane i Oslofjorden høyrer til Oslofeltet med avsettingsbergartar frå kambrosilurtiden. I tillegg finst det vulkanske lavaar og intrusivar frå permtida. I dei sedimentære bergartane finst fossil av armføtingar, trilobitter, korallar, blekksprutar og graptolittar. 

I permtida pressa vulkansk lava seg opp gjennom dei eldre bergartane i jordskorpa. Rombeporfyr og basalt er smeltemassar som har strøymd ut på overflata, medan granitt er smeltemasse som størkna lenger nede i jordskorpa. Striper i overflaten på svaberg er orientert nordvest-søraust og er danna av isen sine rørsler i slutten av siste istid for noko meir enn 10 000 år siden.

Sjå òg 
 Verneområder i Oslo

Kjelder

Bakgrunnsstoff
 http://www.malmoya.no

Øyar i Oslo
Oslofjorden
Verneområde i Oslo
Bydel Nordstrand
Ulvøya i Oslo

Ulvøya er ei øy i Indre Oslofjord, eigenleg i fjordarmen Bunnefjorden, berre åtte kilometer frå Rådhusplassen i Oslo sentrum. Ein kan kome til Ulvøya via ei smal bru frå Mosseveien. Ulvøya er kjend som ein fin badestad om sommaren.

Bakgrunnsstoff 
 Kort presentasjon av Ulvøya med kart og bilete
 Flyfoto
 Kart over Ulvøya i Oslo (vel «skråfoto» for detaljerte bilete)

Oslofjorden
Øyar i Oslo
Bydel Nordstrand
Padda

Padda er ei øy i Oslofjorden. Ho ligg midt i Paddehavet, omkransa av Ulvøya, Malmøya og Ormøya. 

Paddehavet er småbåtområde, og Padda er i stor grad hamn og opplagsplass for småbåtar. Det er òg ein slipp og eit bustadhus der. Tidlegare heitte Padda Tistelholmen, eit namn som visstnok skal kome av fuglenamnet teist. Like utanfor Padda i retning Ulvøya og Malmøya ligg Kaffeskjæret.

Oslofjorden
Øyar i Oslo
Ormøya

Ormøya er ei øy i Oslo (tidlegare i Aker). Øya ligg i Bunnefjorden, og det er vegsamband ut til øya frå Mosseveien. Ormøya er ei lita øy, med om lag 120 husstander med alt frå sveitservillaer frå slutten av 1800-talet til rekkehus frå 1970-talet. Øya har strender, båtplassar og eigen park. Det er to offentlege bygg der, eit velhus som heiter Villa Lilleborg og ei trekyrkje (Ormøy kyrkje) teikna av arkitekt Bernhard Christoph Steckmest, som òg teikna Sandakergården og Groschgården. 

Opphavleg var Ormøya ei fritidsøy for velståande folk frå hovudstaden, men frå om lag 1900 vart det meir vanleg å bu fast på Ormøya.

Ormøya grensar i aust mot Paddehavet, oppkalla etter øya Skilpadden, til dagleg kalla Padda. Frå sørenden av Ormøya kan ein køyre over til Malmøya.

Kjelder

Bakgrunnsstoff 
 Nordstrands Blad: Ormøyas historie

Øyar i Oslo
Oslofjorden
Bydel Nordstrand
Lindøya

Lindøya (410 dekar) er ei lita øy i indre Oslofjord, rett på utsida av Oslo-sentrum. Det er stort sett ei hytteøy der hytteeigarane bur heile sommarhalvåret.

Hyttebygg og historia 
Livet på Lindøya (tidlegare Lindøen) byrja ikkje med hytter, men med telt (derfor namnet Teltodden på sørsida av øya). Det vert fortalt at det første teltet vart sett opp i 1905. Men sidan sommaren i Noreg kan by på både regn og kulde, tok folk til å sette opp lemmehytter som måtte demonterast om hauste. Litt etter litt lét ein dei små hyttene verte ståande heile året. Rundt 1920 eksisterte både telt og hytter, men frå då av byrja ein å byggje hyttene, slik ein kjenner dei i dag. 

Straum og vatn kom til Lindøya i høvesvis 1954 og 1960. Det store arbeidet i dette samband vart utført på dugnad av hytteeigarane. Elles er dei fleste av dei gamle sisternene bevart 

Lindøya har 289 hytter og er delt opp i 16 roder. Kvar rode har ein rodemeister som er kontaktledd mellom hytteeigarane og styret. 

Det er òg andre sommarhus på Lindøya. Desse vert ikkje kalla hytter, og på folkemunne vert det sagt at dei ligg på Privaten. Festeforhold er annleis for husa på Privaten, idet tomtane er oppmålte og storleiken på tomten er såleis innført i grunnboka. Festeavgifta er òg høgare enn for dei vanlege hyttene. dei vanlege hyttene har det som vert kalla eit punktfeste utan eit klart definert kvadratmeter tomt. Alle tomter har fått storleiken sin etter at tidlegare eigarar planta hekkane og la uteplassane sine.

Lindøya naturreservat 
Lindøya naturreservat (VV00001854) omfattar eit område på 91 da i den nordaustre delen av øya, og er avgrensa av bygg, sjø, parkområde og ein bratt kant i sør. Arealet er dominert av ein svært variert bestand med kalkfuruskog som har innslag av mellom anna urter, berberis, einer, geitved, linjekonvall, knollmjødurt, maureartar, hjorterot og den sjeldne svalerota. Dei sentrale delane av skogen er mindre næringsrik og vert dominert av grasartar og moser.

Kjelder

Bakgrunnsstoff 
 Offisiell nettside

Verneområde i Oslo
Øyar i Oslo
Oslofjorden
Killingen

Killingen er ei øy i Lysakerfjorden vest for Bygdøy i Oslo, der Bestumkilen går inn frå Lysakerfjorden.

Øya og historia
Killingen ligg rett vest for Bygdøy Sjøbad, med eit trong sund til Bygdøy. Over sundet går det ei flytebru med ei høgd på om lag 3 meter, slik at båtar kan passere under. Øya er 92,8 mål stor. Killingen har nokre få fastbuande og enkelte fritidsbustader. Øya er i privat eige og ikkje underlagt reguleringsplan.

På austsida av Killingen, mot sundet mot Bygdøy, ligg Sjøsenteret marina med båthamn for om lag 400 båtar og vinteropplag. Sørvest på øya ligg Sydenden Slipp med vinteropplag for båtar. Herbern Båtbyggeri, som låg mot sundet, laga seglbåtar av typen Killing, konstruert av Sigurd Herbern på 1940-talet. 
 
Frå 2006 har det pågått ein konflikt mellom eigar av båthama på Killingen og staten i samband med opprustning av Bygdøy Sjøbad på landsida, om mellom anna flytting og bruk av flytebrua.  I april 2007 varsla Riksantikvaren at øya vil verte foreslått freda som del av fredinga av H.M. Kongens eigedommar på og ved Bygdøy. 

I 1923 stod det eit slag mellom politi og spritsmuglarar på Killingen. 

Øya var for fleire hundre år sidan to øyar, Nordre og Søndre Killingen. Sør i sundet mellom Killingen og Bygdøy ligg Kaffeskjær, som etter tradisjonen har fått namnet fordi fiskarar pleide å koke kaffi her og som er ein viktig hekkested for fiskemåse, og Kakaoskjær.

Killingen naturminne 
Killingen naturminne (VV00000789) vart freda 15. januar 1988 og omfattar eit 3 dekar stort område nordvest på øya med fossile bergartar.

Sjå òg 
 Verneområde i Oslo

Litteratur
 Arne Kjeldstadli og Nils P. Thuesen: Indre Oslofjord. Fra Oslo til Drøbak. Historie – natur – havner. I serien Kysten vår. Oslo: Orion, 2006, side 39

Kjelder

Bakgrunnsstoff

 Flyfoto av Killingen – høve for kart og historiske flyfoto
 Riksantikvaren sitt varsel om kulturmiljøfredning

Verneområde i Oslo
Øyar i Oslo
Oslofjorden
Kulturminne i Oslo
Bygdøy
Kulturminne i Oslo
Kavringen

Kavringen er eit lite kvalforma skjer (holme) i Oslofjorden, nordvest av Hovedøya og i Oslo kommune. Skjeret og grundtområdet rundt (16 dekar) vart vernet som naturreservat den 15. desember 1978. Formålet med fredinga er å bevare livsmiljøet for plante- og dyrelivet særleg ut i frå omsynet til sjøfuglane og hekkeplassane deira. Frå 15. april til 15. juli er det ferdselsforbod på holmen.

Sjå òg 
 Verneområde i Oslo
 Kavringen fyr

Kjelder 

Øyar i Oslo
Oslofjorden
Verneområde i Oslo
Gressholmen

Gressholmen er ei 0,135 km² stor øy i Indre Oslofjord i Oslo, sør for Hovedøya. Staten har vore eigar av øya sidan reformasjonen. Det finst nokre hytter på Gressholmen. Øya har passasjerferjesamband året rundt til Rådhusbrygge 4 på Rådhusplassen, der ferjene til øyane i Indre Oslofjord går frå. Før 21. mars 2015 gjekk båtane frå Vippetangen yst på neset som Akershus festning ligg på.

Oslos fyrste lufthamn, Gressholmen sjøflyhamn, opna på Gressholmen i 1927 med sjøen som «rullebane», og ferdafolket måtte ta båt ut dit for å reise med rutefly. Mykje av innretningane på sjøflyhamna ligg framleis intakt og vert no nytta som hamn og opplag for fritidsbåtar.

Gressholmen heng saman med Rambergøya og Heggholmen over smale eid, og dei tre øyane kan i mange samanhengar sjåast på som ei eining. Store delar av Gressholmen og heile Rambergøya er eit sams naturreservat, Gressholmen-Rambergøya naturreservat, skipa 2. oktober 1992. Berre ein liten part nordvest på Gressholmen er unnateke fredinga. Føremålet med fredinga er å teke vare på heile det marine gruntvassområdet kring desse øyane, med det plante- og dyrelivet som utspelar seg der, den særprega og artsrike vegetasjonen som den kalkhaldige grunnen på øyane gjev opphav til, dei geologiske tilhøva med verdfulle førekomstar av fossil, og dei spesielle førekomstane av virvellause dyr. Naturreservatet er på totalt 450 daa med sjø- og landareal, der den grunne bukta mellom Gressholmen og Rambergøya inngår som eit av dei viktigaste elementa i reservatet. Dette er ei strandeng og eit sumpområde med eit særs rikt og interessant plante- og fugleliv, ein rasteplass for trekkfugl og eit matfat for fugl som har tilhald i Indre Oslofjord. Gressholmen-Rambergøya naturreservat grenser til Heggholmen naturreservat.

Gressholmen er elles kjend for sine mange villkaninar, som vart freista utrydda då øya vart freda som  naturreservat. Her finst òg ein rekkje badeplassar, inkludert ei naturiststrand (nakenbadingstrand), og Gressholmen kro, som er open i sommarhalvåret.

Det har vore skytebane på Gressholmen frå 1864. Lilleborg Fabriker bygde eit såpekokeri på Gressholmen-Heggholmen på slutten av 1800-talet, då stanken frå produksjonen var sjenerande for omgjevnadene på Sandaker inne i Oslo, der hovudfabrikken låg. Såpekokeriet var i drift til 1965.

Namnet på øya
Namnet kan tyde på at øya har utmerka seg som slåttemark eller beite. Norskfilologen Gustav Indrebø, som ville nytte namnet Grasholmen på denne øya, meinte at Gressholmen «[...] kjem visseleg av ordet gras n., men det har vorte umlaga etter den danske ordformi græs. Der er ikkje so lite grasvokster på øyi.»

Kjelder
Oslo byleksikon, femte utgåva, side 210-211, ISBN 978-82-573-1760-7

Fotnotar

Bakgrunnsstoff

Gressholmen og granneøyane på norgeskart.no
Gressholmen-Rambergøya i Miljøverndepartementes naturdatabase

Øyar i Oslo
Oslofjorden
Verneområde i Oslo
Bleikøya

Bleikøya er ei øy i indre Oslofjord som ligg utanfor Kongshavn, mellom Hovedøya og Sjursøya. Namnet kjem frå det norrøne ordet bleikr som tyder «lys». Bleikøya er eigd av Statsbygg og er regulert til friluftsområde. Det er hytter på øya, og ankomst skjer med ferje frå Vippetangen.
Osloøyane sin einaste gard ligg nord på øya og er eigd av same familie sidan 1700-talet. Oslo kommune hadde frå 1855 til 1926 eit sjukehus for skrofuløse barn på øya.

Bakgrunnsstoff 
 Osloøyane på internett

Øyar i Oslo
Oslofjorden
Bjerkøya

Bjerkøya er ei busett øy og ei bygd i Holmestrand kommune i Vestfold og Telemark.

Bjerkøya ligg ytst i Sandebukta, vest for innlaupet til Drammensfjorden. Det går bru frå fastlandet til øya.

Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Bygder i Vestfold og Telemark
Busetnader i Holmestrand
Øyar i Vestfold og Telemark
Utgåtte tettstader
Svinør

Svinør ligg utanfor Åvik i Lindesnes kommune i Agder og er ei gammal uthamn. Svinør vart i tidlegare tider ofte nytta le for uvêr, sidan han ligg som næraste større hamn aust for vêrharde Lindesnes. Det har òg tidlegare vore tollstasjon på Svinør.

I 1800 budde det fleire personer på Svinør enn på Vigeland, som er sentrum i dagens Lindesnes. I dag er det derimot berre fritidseigedomar på Svinør.

Kjelder

Geografi i Lindesnes
Uthamner
Øyar i Agder
Gressholman

Gressholman er ei lita øygruppe i Harstad kommune i Troms og Finnmark. Dei ligg ved det nordlege innløpet til Tjeldsundet. Øyane er eit populært rekreasjonsområde, særleg om sommaren.

Øyar i Harstad
Arnøya

Arnøy eller Arnøya kan vise til:
Arnøya i Harstad kommune i Troms
Arnøya i Skjervøy kommune i Troms
Arnøya i Smøla kommune i Møre og Romsdal
Nordarnøya i Gildeskål kommune i Nordland
Sørarnøya i Gildeskål kommune i Nordland
Litl-Arnøya i Nærøy kommune i Nord-Trøndelag
Stor-Arnøya i Nærøy kommune i Nord-Trøndelag
Siri Hall Arnøy, stortingsrepresentant (SV)

nb:Arnøy
Stor-Arnøya

Stor-Arnøya er ei øy med brusamband som ligg i Nærøysund kommune i Trøndelag. Øya har om lag 50 innbyggjarar og eigen hamn der fiske- og fritidsbåtar ligg. 

Gardsbruk og fiske er det som pregar kulturlandskapet her.

Geografi i Nærøysund
Øyar i Trøndelag